Diari Oficial de la Generalitat Valenciana


Sumari del DOGV 6502, del 14-04-2011 (2011/4314)

RESOLUCIÓ, de 5 d'abril de 2011, de la directora general de Comerç i Consum de la Conselleria d'Indústria, Comerç i Innovació, per la qual s'amplia el crèdit assignat a finançar algunes de les accions previstes en l'Ordre 26/2010, de 30 de desembre, de la Conselleria d'Indústria, Comerç i Innovació, per la qual es regulen les ajudes per al Pla de Competitivitat del Comerç Urbà i la Cooperació Comercial per a l'exercici 2011 i s'establix un nou termini de presentació de sol·licituds.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6502

Data del DOGV
:   14-04-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/4314


Data del document
:   05-04-2011

Organisme emissor
:   Conselleria d'Indústria, Comerç i Innovació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ, de 5 d'abril de 2011, de la directora general de Comerç i Consum de la Conselleria d'Indústria, Comerç i Innovació, per la qual s'amplia el crèdit assignat a finançar algunes de les accions previstes en l'Ordre 26/2010, de 30 de desembre, de la Conselleria d'Indústria, Comerç i Innovació, per la qual es regulen les ajudes per al Pla de Competitivitat del Comerç Urbà i la Cooperació Comercial per a l'exercici 2011 i s'establix un nou termini de presentació de sol·licituds. [2011/4314]  
  
  
El context econòmic actual obliga tots els sectors productius i, de manera molt especial, el comerç a renovar els seus esforços per millorar la seua competitivitat i oferir els nivells d'excel·lència en el servici que demanen els consumidors actuals.  
Les associacions empresarials i les entitats intermèdies, en general, s'han revelat com un instrument eficaç perquè les empreses comercials se sensibilitzen sobre la necessitat d'introduir millores en el seu negoci que els permeten continuar avançant en qualitat i competitivitat, i són la gestió del coneixement i la generació de capital humà altament qualificat per a la seua incorporació al sector els elements fonamentals per a la millora de la competitivitat del negoci.  
Així mateix, la necessitat d'adaptació dels projectes a les autèntiques necessitats del sector i la creixent complexitat d'estos, aconsella establir un nou termini per a la presentació, a fi de facilitar-ne la concurrència i selecció dels millors.  
Per això i en virtut de la delegació de competències prevista en la disposició addicional primera de l'Ordre 26/2010, de 30 de desembre, de la Conselleria d'Indústria, Comerç i Innovació, per la qual es regulen les ajudes per al Pla de Competitivitat del Comerç Urbà i la Cooperació Comercial per a l'exercici 2011, resolc:  
  
Primer  
Ampliar, a càrrec de la línia pressupostària T7538, Gestió i difusió del coneixement, les dotacions assignades per a finançar les ajudes de l'Ordre 26/2010, de 30 de desembre, de la Conselleria d'Indústria, Comerç i Innovació, per la qual es regulen les ajudes per al Pla de Competitivitat del Comerç Urbà i la Cooperació Comercial per a l'exercici 2011, en els imports següents:  
- 100.000,00 euros per a les ajudes previstes en l'article 18, resultant un nou import global màxim de 200.000 euros.  
- 50.000,00 euros per a les ajudes previstes en l'article 22, resultant un nou import global màxim de 330.000 euros.  
  
Segon  
Establir un nou termini de cinc dies hàbils a partir de l'endemà de la publicació d'esta resolució en el Diari Oficial de la Comunitat Valenciana per a la presentació de sol·licituds per a les ajudes previstes en els articles 18 i 22 de l'Ordre 26/2010, de 30 de desembre, de la Conselleria d'Indústria, Comerç i Innovació, per la qual es regulen les ajudes per al Pla de Competitivitat del Comerç Urbà i la Cooperació Comercial per a l'exercici 2011.  
  
València, 5 d'abril de 2011.- El conseller d'Indústria, Comerç i Innovació i vicepresident primer del Consell, p. d. (disposició addicional primera de l'Ordre 26/2010 de 30.12.2009, DOCV núm. 6.450 de 01.02.2011), la directora general de Comerç i Consum: Silvia Ordiñaga Rigo.